**ບົດທີ 7**

**ການວັດ ແລະ ປະເມີນຜົນ ຫຼັກສູດຊັ້ນປະຖົມສຶກສາສະບັບປັບປຸງໃໝ່ ປີທີ 4**

**ໃຫ້ນັກສຶກສາອ່ານຂໍ້ຄວາມລຸ່ມນີ້ ແລະ ໜາຍເອົາຄໍາຕອບທີ່ຖືກຕ້ອງພຽງຂໍ້ດຽວ ແລ້ວຕອບຖາມທີ່ມີຢູ໋**

|  |
| --- |
| 1. ຄວາມສຳຄັນຂອງການວັດ ແລະ ປະເມີນຜົນ |
| ການວັດ ແລະ ປະເມີນຜົນ ແມ່ນເປັນສິ່ງທີ່ສໍາຄັນ ເພາະມັນໄດ້ຊ່ວຍໃຫ້ຄູສອນຮູ້ວ່າ ນັກຮຽນໄດ້ຮຽນຮູ້ຫຍັງ ແລະ ສາມາດນຳໃຊ້ໄດ້ຫຼາຍປານໃດ. ການວັດ ແລະ ປະເມີນຜົນບໍ່ເກີດຂຶ້ນໂດຍພຽງແຕ່ໃນຕອນທ້າຍຂອງບົດຮຽນ ແຕ່ຄວນມີບາງສິ່ງບາງຢ່າງທີ່ຄູສາມາດເຮັດຕະຫຼອດການສອນ. ການປະເມີນແມ່ນປະດອບມີຫຼາຍກວ່າການໃຫ້ນັກຮຽນໃສ່ເຈ້ຍ. ການປະເມີນແມ່ນຍັງປະກອບມີ:   * ການຕັ້ງຄຳຖາມ ຖາມນັກຮຽນໃນຕອນຕົ້ນຂອງບົດຮຽນ ເພື່ອຮູ້ໄດ້ວ່າ ພວກເຂົາໄດ້ຮູ໊ຫຍັງແດ່ແລ້ວກ່ຽວກັບຫົວຂໍ້. * ຕັ້ງຄຳຖາມ ຖາມນັກຮຽນໃນຕອນກາງຂອງບົດຮຽນ ເພື່ອກວດຄືນວ່າ ນັກຮຽນນັ້ນໄດ້ເຂົ້າໃຈຄູບໍ, ການໃຫ້ການຕິດຕາມນັກຮຽນໃນເວລາທີ່ພວກເຂົາເຮັດວຽກເປັນລາຍບຸກຄົນ, ເຮັດວຽກເປັນຄູ່ ຫຼື ເປັນກຸ່ມ ເພື່ອກວດຄືນວ່າ ພວກເຂົາສາມາດເຮັດໄດ້ດ້ວຍຕົວຂອງເຂົາເຈົ້າເອງ ຫຼື ວ່າ ພວກເຂົາຕ້ອງຄວາມຊ່ວຍເຫຼືອຈາກຄູສອນ. * ສັງເກດນັກຮຽນໃນເວລາທີີ່ພວກເຂົາເຮັດກິດຈະກຳໃນຕອນທ້າຍຂອງບົດຮຽນ ເພື່ອກວດເບິ່ງວ່າພວກເຂົາສາມາດນຳເອົາສິ່ງທີ່ພວກເຂົາໄດ້ຮຽນຮູ້ນັ້ນໄປໃຊ້ໄດ້ແນວໃດ ແລະ ໃຫ້ຄະແນນພວກເຂົາຕາມເກນການໃຫ້ຄະແນນ. |
| ຄູສອນຄວນ:  a. ວັດ ແລະ ປະເມີນນັກຮຽນໃນຕອນທ້າຍຂອງບົດຮຽນ.  b. ສືບຕໍ່ວັດ ແລະ ປະເມີນນັກຮຽນຕະຫຼອດການສອນ. |
| ນັກສຶກສາພາກັນຕອບຄຳຖາມໃນຂໍ້ລຸ່ມນີ້:   1. ຄວາມສຳຄັນຂອງການວັດ ແລະ ປະເມີນຜົນ  * ເປັນຫຍັງການວັດ ແລະ ປະເມີນຜົນຈຶ່ງມີຄວາມສຳຄັນ ? * ການວັດ ແລະ ປະເມີນຜົນປະກອບມີຫຍັງແດ່ ? |
| 1. ການປະເມີນຜົນເພື່ອປັບປຸງການຮຽນໃນຫຼັກສູດປະຖົມສຶກສາ ສະບັບປັບປຸງໃໝ່ |
| ການປະເມີນເພື່ອປັບປຸງການຮຽນຊ່ວຍໃຫ້ຄູສອນກວດຄືນໄດ້ຄວາມກ້າວໜ້າການຮຽນຮູ້ຂອງນັກຮຽນ ແລະ ສາມາດລະບຸໄດ້ວ່າ ນັກຮຽນຕ້ອງການ ການຊ່ວຍເຫຼືອຢູ່ຈຸດໃດ ເພື່ອບັນລຸໄດ້ຈຸດປະສົງຂອງບົດຮຽນ. ຄູສອນຄວນສືບຕໍ່ການປະເມີນເພື່ອປັບປຸງການຮຽນຕະຫຼອດການສອນ ເຊິ່ງຈຸດນີ້ອາດຈະປະກອບດ້ວຍ:   * ການຕິດຕາມນັກຮຽນໃນເວລາດຳເນີນກິດຈະກຳ. * ຖາມ ຄຳຖາມນັກຮຽນເພື່ອກວດຄືນວ່າພວກເຂົາຮູ້ຫຍັງແດ່. * ໃຫ້ນັກຮຽນສະທ້ອນຄືນຕໍ່ການຮຽນຮູ້ຂອງຕົນ.   ມັນເປັນສິ່ງທີ່ສຳຄັນສຳລັບຄູ ບໍ່ພຽງແຕ່ຈະດຳເນີນການປະເມີນເພື່ອປັບປຸງການຮຽນ ແຕ່ຍັງຕິດຕາມຈຸດນີ້. ໝາຍຄວາມວ່າການໃຫ້ການຊ່ວຍເຫຼືອນັກຮຽນເພີ່ມເຕີມກັບຜູ້ທີ່ຕ້ອງການ ການຊ່ວຍເຫຼືອ ຕ້ອງຮັບປະກັນວ່ານັກຮຽນທັງໝົດສາມາດບັນລຸໄດ້ຈຸດປະສົງຂອງບົດຮຽນ. ທຸກໆເນື້ອໃນບົດຮຽນທີ່ຢູ່ໃນປຶ້ມຄູ່ມືຄູປະກອບມີກ່ອງການວັດ ແລະ ປະເມີນຜົນ ເຊິ່ງຊີ້ໃຫ້ຄູຮູ້ວ່າ ຄູສາມາດດຳເນີນການປະເມີນເພື່ອປັບປຸງການຮຽນໃນຕອນໃດ. ຄຳແນະນຳກ່ຽວກັບການປະເມີນເພື່ອປັບປຸງການຮຽນແມ່ນໄດ້ອະທິບາຍໄວ້ໃນກ່ອງນັ້ນ. |
| ການປະເມີນເພື່ອປັບປຸງການຮຽນຊ່ວຍໃຫ້ຄູສອນ:  a. ຮູ້ໄດ້ວ່າ ນັກຮຽນຄົນໃດທີ່ບັນລຸຈຸດປະສົງຂອງບົດຮຽນ.  b. ຮູ້ໄດ້ວ່າ ນັກຮຽນຄົນໃດທີ່ຕ້ອງການ ການຊ່ວຍເພື່ອບັນລຸຈຸດປະສົງຂອງບົດຮຽນ . |
| ນັກສຶກສາພາກັນຕອບຄຳຖາມໃນຂໍ້ລຸ່ມນີ້:  2.ການປະເມີນຜົນເພື່ອປັບປຸງການຮຽນໃນຫຼັກສູດປະຖົມສຶກສາ ສະບັບປັບປຸງໃໝ່   * ຈຸດປະສົງຂອງການປະເມີນເພື່ອປັບປຸງການຮຽນແມ່ນຫຍັງ ? * ຕົວຢ່າງວິທີການປະເມີນເພື່ອປັບປຸງການຮຽນມີຫຍັງແດ່ ? * ເປັນຫຍັງການຕອບຮັບຕໍ່ກັບການປະເມີນເພື່ອປັບປຸງການຮຽນຈຶ່ງມີຄວາມສຳຄັນ ? * ເວລາທີ່ຄູຄວນດຳເນີນການປະເມີນເພື່ອປັບປຸງການຮຽນ ໄດ້ຂຽນ ຫຼື ອະທິບາຍໄວ້ໃນບົດສອນທີ່ຢູ່ໃນປຶ້ມຄູ່ມືຄູຄືແນວໃດ ? |

|  |  |  |
| --- | --- | --- |
| 1. **ການປະເມີນເພື່ອສະຫຼຸບຜົນການຮຽນໃນຫຼັກສູດປະຖົມສຶກສາສະບັບປັບປຸງໃໝ່** | | |
|  | **II ການວັດ ແລະ ປະເມີນຜົນ** | |
| ຫຼັກສູດປະຖົມສຶກສາ ສະບັບປັບປຸງໃໝ່ໄດ້ມາພ້ອມກັບວິທີການປະເມີນຜົນ ເພື່ອສະຫຼຸບຜົນການຮຽນກໍ່ຄືການປະເມີນແບບຣູບຣິກ. ການປະເມີນແບບຣູກຣິກໄດ້ມານຳໃຊ້ແທນການກວດກາປະຈຳອາທິດ, ການກວດກາປະຈຳເດືອນ ( ການສອບເສັງໃນພາກຮຽນທີ 1 ແລະ 2 ແຕ່ກໍຍັງຮັກສາການສອບເສັງແບບຂຽນໃສ່ເຈ້ຍ). ການປະເມີນແບບຣູກຣິກໃນແຕ່ລະບົດທີ່ເຊື່ອມໂຍງກັບຈຸດປະສົງຂອງບົດຮຽນສາມາດຊອກຫາໄດ້ໃນພາກ II ໃນເນື້ອໃນບົດສອນ ( ສຳລັບວິຊາພາສາລາວ ການປະເມີນແບບຣູກຣິິກສາມາດຊອກຫາໄດ້ໃນພາກສະເໜີໃນປຶ້ມຄູ່ມືຄູ ). ການປະເມີນແບບຣູບຣິກປະກອບດ້ວຍຕົວຊີ້ວັດຂອງຫຼາຍໆລະດັບຜົນສຳເລັດສຳລັບຈຸດປະສົງຂອງບົດຮຽນ. ໃນຂັ້ນຝຶກປະຕິບັດ ແລະ ນຳໃຊ້ ຄູສັງເກດນັກຮຽນເຮັດກິດຈະກຳເປັນລາຍບຸກຄົນ. | 1. ໃນບົດນີ້ ປະເມີນຄວາມສາມາດຂອງນັກຮຽນໃນການໃຊ້ຄຳສັບ I am…(ຂ້ອຍແມ່ນ...) You are... ( ເຈົ້າແມ່ນ...)   He / she is…(ລາວເພດຊາຍ / ລາວເພດຍິງແມ່ນ...) ໃນກິດຈະກຳເວົ້າ.   1. ປະເມີນນັກຮຽນໃນການຝຶກເວົ້າ, ຊົ່ວໂມງທີ 3 , ຂັ້ນຝຶກປະຕິບັດ ແລະ ນໍາໃຊ້. 2. ສັງເກດເບິ່ງທັກສະການເວົ້າຂອງນັກຮຽນໃນຂະນະທີ່ນັກຮຽນປະຕິບັດກິດຈະກຸ່ມ. 3. ນຳໃຊ້ເກນການໃຫ້ຄະແນນຂ້າງລຸ່ມນີ້. | |
| ເປັນຄູ່ ຫຼື ເປັນກຸ່ມ ແລະ ໃຫ້ ຄະແນນນັກຮຽນແຕ່ລະ  ຄົນ ເຊິ່ງຂຶ້ນກັບຜົນງານຂອງເຂົາເຈົ້າໃນເວລາທີ່ດຳເນີນກິດຈະກຳ. ຈາກນັ້ນ ຄູສອນກໍ່ປັບປ່ຽນຄະແນນດັ່ງກ່າວມາເປັນຄະແນນສ່ວນ 10 ( ຍົກເວັ້ນວິຊາພາສາລາວ)  ແລະ ບັນທຶກຄະແນນດັ່ງກ່າວໃສ່ໃນປຶ້ມບັນທຶກຄະແນນ  ( ຈຸດນີ້ຈະໄດ້ລົງເລິກຕື່ມອີກໃນກອງປະຊຸມຕໍ່ໄປ ) | **ຄະແນນ** | ນັກຮຽນສາມາດນຳໃຊ້ຄຳສັບ  I am…(ຂ້ອຍແມ່ນ...) You are... ( ເຈົ້າແມ່ນ...)  He / she is…(ລາວເພດຊາຍ / ລາວເພດຍິງ)ເພື່ອສ້າງປະໂຫຍກ. |
| ສຳລັບພາສາລາວແມ່ນ 18 ເກນປະເມີນ. ໃນທຸກໆບົດສອນມີ 8 ຊົ່ວໂມງ ແລະ 4 ເກນປະເມີນແມ່ນໄດ້ຖືກນຳໃຊ້ຄື: ເກນສຳລັບການເວົ້າ ແລະ ການຟັງ, ເກນສຳລັບການອ່ານ ແລະ ອີກ ເກນສຳລັບການຂຽນ | **ການວັດ ແລະ ປະເມີນຜົນ** | |
| ສຳລັບວິຊາອື່ນໆແມ່ນມີ ເກນປະເມີນໃນບົດສອນໜຶ່ງໆ  ເກນການປະເມີນແບບຣູບຣິກແມ່ນມີຂອບເຂດ ແລະ ລະດັບແຕ່ 0-2 ຄະແນນ | ກວດເບິ່ງການອອກສຽງຂອງນັກຮຽນ. ເນັ້ນເວົ້າ  ອອກສຽງ ແລະ ສະແດງທ່າທາງປະກອບ | |
| ໄປຫາ 0-4 ຄະແນນ. ເພື່ອທີ່ຈະຮູ້ໄດ້ເລີກເຊິ່ງວ່າ ເມື່ອໃດຈະທີ່ຈະນຳໃຊ້ເກນການປະເມີນແບບຣູບຣິກໃນບົດຮຽນເພື່ອປະເມີນນັກຮຽນ ຄູສອນຕ້ອງໄດ້ເບິ່ງທີ່ກ່ອງການວັດ ແລະ ປະເມີນຜົນທີ່ມີຄຳແນະນຳໃນການນຳໃຊ້ເກນການປະເມີນແບບຣູບຣິກ. | | |
|  | | |
|  | | |
|  | | |
|  | | |
| ຣິບຣິກຊ່ວຍຄູສອນໃນການຊີ້ແຈງ:  a. ນັກຮຽນສາມາດນຳໃຊ້ຄວາມຮູ້ ແລະ ທັກສະໃໝ່ໆ ໃນຕອນທ້າຍຂອງບົດຮຽນຄືແນວໃດ.  b. ນັກຮຽນຮູ້ຫຍັງແດ່ກ່ຽວກັບຫົວຂໍ້ຂອງບົດຮຽນໃນຕອນຕົ້ນຂອງບົດຮຽນ. | | |
|  | | |
|  | | |
|  | | |
| |  | | --- | | ນັກສຶກສາພາກັນຕອບຄໍາຖາມໃນຂໍ້ລຸ່ມນີ້:  3.ການປະເມີນເພື່ອສະຫຼຸບຜົນການຮຽນໃນຫຼັກສູດປະຖົມສຶກສາ ສະບັບປັບປຸງໃໝ່   * ຣູບຣິກແມ່ນຫຍັງ ? * ຣູບຣິກສາມາດຊອກໄດ້ຢູ່ບ່ອນໃດໃນປຶ້ມຄູ່ມືຄູ ? * ຄູສອນສາມາດນຳໃຊ້ຣູບຣິກ ເພື່ອປະເມີນນັກຮຽນໄດ້ຄືແນວໃດ ? * ຄູສອນຈະຮູ້ໄດ້ແນວໃດວ່າ ເມື່ອໃດພວກເຂົາຄວນນຳໃຊ້ຣູກຣິກເພື່ອປະເມີນນັກຮຽນ ? | | 4.ຄະແນນປະຈໍາເດືອນທີ່ໄດ້ຈາກການປະເມີນ | | ຄູຄວນປະເມີນນັກຮຽນຢ່າງໜ້ອຍ; 4 ຄັ້ງຕໍ່ເດືອນ ໃນວິຊາພາສາລາວຄື 1 ຄັ້ງ ສຳລັບທັກສະການເວົ້າ, 1 ຄັ້ງ ສຳລັບທັກສະການຟັງ, 1 ຄັ້ງສຳລັບທັກສະການອ່ານ ແລະ ອີກ 1 ຄັ້ງສຳລັບການຂຽນ. ແຕ່ລະບົດສອນພາສາລາວປະກອບມີ 4 ກິດຈະກຳການປະເມີນທີ່ກວມລວມເອົາ 4 ທັກສະ, ສຳລັບຄະນິດສາດ ຄູສອນຄວນປະຕິບັດຕາມຂະບວນການຂອງການປະເມີນທີ່ໄດ້ອະທິບາຍໄວ້ໃນປຶ້ມຄູ່ມືຄູ ວິຊາ ຄະນິດສາດ. ສຳລັບລາຍວິຊາອື່ນໆຄູສອນຄວນສືບຕໍ່ປະເມີນຢ່າງນ້ອຍໜຶ່ງຄັ້ງຕໍ່ເດືອນ. ສຳລັບຄູຜູ້ໃດຫາກມີຈຳນວນນັກຮຽນນ້ອຍ ເປັນໄປໄດ້ທີ່ຈະສືບຕໍ່ການປະເມີນແບບຣູບຣິກໃນແຕ່ລະບົດຮຽນກັບນັກຮຽນໝົດທຸກຄົນ. ຖ້າເປັນຫ້ອງຮຽນທີ່ມີຈຳນວນນັກຮຽນຫຼາຍກໍ ຄວນແບ່ງນັກຮຽນອອກເປັນສອງກຸ່ມປະເມີນ ໝາຍຄວາມວ່າ ກຸ່ມໜຶ່ງ ຫຼື ເຄິ່ງໜຶ່ງຂອງຫ້ອງປະເມີນໃນບົດສອນໜຶ່ງການສອນ ແລະ ອີກກຸ່ມໜຶ່ງແມ່ນປະເມີນໃນບົດຮຽນຕໍ່ໄປ.  ເພື່ອຄິດໄລ່ຄະແນນປະຈຳເດືອນ ໃນວິຊາພາສາລາວ ຄູຄວນເຮັດດັ່ງຕໍ່ໄປນີ້:  ຖ້າຄູປະເມີນນັກຮຽນໃນທັກສະໃດໜຶ່ງພຽງແຕ່ຄັ້ງດຽວໃນໜຶ່ງເດືອນ ( ເວົ້າ, ຟັງ, ອ່ານ ແລະ ຂຽນ ), ຄູຕ້ອງບວກຄະແນນດັ່ງກ່າວເຂົ້າກັນ.  ຕົວຢ່າງ.   |  |  |  |  |  | | --- | --- | --- | --- | --- | | ເດືອນຕຸລາ ອາທິດ 1 | | | | ຄະແນນລວມ  ສຳລັບເດືອນຕຸລາ | | ການເວົ້າ | ການຟັງ | ການອ່ານ | ການຂຽນ | | 2 + 1 + 2 + 3 = 8 | | | | | | | | |

ຄະແນນຂອງນັກຮຽນສໍາລັບເດືອນຕຸລາ = 8

ຖ້າຄູສອນປະເມີນນັກຮຽນຫຼາຍກວ່າໜຶ່ງຄັ້ງພາຍໃນເດືອນໃນແຕ່ລະທັກສະ ( ເວົ້າ , ຟັງ , ອ່ານ ແລະ ຂຽນ )

ຄູສອນຕ້ອງໄດ້ຄິດສະເລ່ຍຄະແນນປະຈໍາອາທິດ.

ຕົວຢ່າງ

|  |  |  |  |  |
| --- | --- | --- | --- | --- |
| ເດືອນ ຕຸລາ ອາທິດ 2 | | | | ຄະແນນລວມ  ສຳລັບອາທິດ 2 |
| ການເວົ້າ | ການຟັງ | ການອ່ານ | ການຂຽນ |
| 2 + 1 + 2 + 3 = 8 | | | | |
| ເດືອນ ຕຸລາ ອາທິດ 3 | | | | ຄະແນນລວມ  ສຳລັບອາທິດ 3 |
| ການເວົ້າ | ການຟັງ | ການອ່ານ | ການຂຽນ |  |
| 1 + 1 + 2 + 2 = 6 | | | | |

ຄະແນນນັກຮຽນສໍາລັບເດືອນຕຸລາ = ( 8+6 ) ÷ 2 = 7

ເພື່ອຄິດໄລ່ຄະແນນປະຈໍາເດືອນ ສຳລັບທຸກລາຍວິຊາ ຄູສອນຈະເຮັດຄືຕໍ່ໄປນີ້:

ປ່ຽນຄະແນນຣູບຣິກມາເປັນຄະແນນສ່ວນ 10 ( ເຊິ່ງຈະໄດ້ລົງເລິກເພີ່ມເຕີມໃນພາກຕໍ່ໄປ )

ຖ້ານັກຮຽນຖືກປະເມີນດ້ວຍ ເກນຣູບຣິກຫຼາຍຄັ້ງຕໍ່ເດືອນ

ຖ້ານັກຮຽນຖືກປະເມີນດ້ວຍເກນຣູບຣິກ

ຫຼາຍຄັ້ງຕໍ່ເດືອນ...

ຄະແນນສ່ວນ 10 ເປັນຕົວແທນຄະແນນ

ປະຈຳເດືອນຂອງນັກຮຽນ

ຄະແນນສ່ວນ 10 ເຊິ່ງຄິດໄລ່ສະເລ່ຍ ເປັນຄະແນນ ປະຈຳເດືອນຂອງນັກຮຽນ.

ຄູສອນຄວນ:

a. ປະເມີນນັກຮຽນທັງໝົດ ໂດຍນຳໃຊ້ເກນຣູບຣິກໃນທຸກໆບົດ.

b. ປະເມີນນັກຮຽນທັງໝົດ ໂດຍນໍາໃຊ້ເກນຣູບຣິກຢ່າງໜ້ອຍໃນໜຶ່ງບົດຕໍ່ເດືອນ.

ນັກສຶກສາພາກັນຕອບຄໍາຖາມໃນຂໍ້ລຸ່ມນີ້:

4.ຄະແນນປະຈໍາເດືອນທີ່ໄດ້ຈາກການປະເມີນ

* ຄູສອນຄວນປະເມືນນັກຮຽນເລື້ອຍໆປານໃດ?
* ຄູສອນຈະຄິດໄລ່ຄະແນນນັກຮຽນມາເປັນຄະແນນປະຈຳເດືອນໃນວິຊາພາສາລາວໄດ້ຄືແນວໃດ ?
* ຄູສອນຈະຄິດໄລ່ຄະແນນນັກຮຽນມາເປັນຄະແນນປະຈຳເດືອນໃນທຸກວິຊາໄດ້ຄືແນວໃດ ?

1. **ການວັດ ແລະ ປະເມີນຜົນ ວິຊາ ພາສາລາວຊັ້ນປະຖົມສືກສາປີທີ 4** 
   1. **ການປະເມີນເພື່ອປັບປຸງການຮຽນ**

ຈຸດປະສົງຂອງການປະເມີນເພື່ອປັບປຸງການຮຽນ ແມ່ນເພື່ອກວດຄືນຄວາມກ້າວໝ້າໃນການຮຽນຮູ້ຂອງນັກຮຽນ ແລະ ສາມາດບອກໄດ້ວ່າ ນັກຮຽນຕ້ອງການ ການຊ່ວຍເຫຼືອເພີ່ມເຕີມຫຍັງບໍ ເພື່ອທີ່ຈະບັນລຸຈູດປະສົງຂອງບົດຮຽນ.

ວິຊາພາວາລາວແມ່ນມີ 6 ວິທີການປະເມີນ ເພື່ອປັບປຸງການຮຽນທີ່ຄູສອນສາມາດນໍາໃຊ້ ເພື່ອຊ່ວຍເຫຼືອນັກຮຽນ ຜູ້ທີ່ຄູຮຼ້ວ່າ ພວກເຂົາຕ້ອງການ ການຊ່ວຍເຫຼືອເພີ່ມເຕີມ.

ບາດກ້າວທີ່ໄດ້ອະທິບາຍໄວ້ກ່ຽວກັບວິທີການປະເມີນເພື່ອປັບປຸງການຮຽນໃນ 20 ບົດນັ້ນແມ່ນວິທີການປະເມີນທີ່ນຳໄປໃຊ້ມີດັ່ງລຸ່ມນີ້:

ວິທີທີ 1

|  |  |  |
| --- | --- | --- |
| ຂໍ້ | ຫົວຂໍ້ ແລະ ຈຸດສຸມ | ວິທີການປະເມີນເພື່ອປັບປຸງການຮຽນ |
| 6 | ເລົ່າຄືນສິ່ງທີ່ພວກເຮົາອ່ານນັກຮຽນເລົ່າຄືນບົດເລື່ອງ / ບົດອ່ານ( ເພື່ອກວດຄືນຄວາມເຂົ້າໃຈຂອງພວກເຂົາ ) | ໃນຂະນະທີ່ນັກຮຽນເຮັດກິດຈະກຳເລົ່າຄືນ ໃນບາດກ້າວນີ້, ຄູສາມາດກວດກາຄື:   * ນັກຮຽນເຂົ້າໃຈບົດເລື່ອງ / ບົດອ່ານໄດ້ຫຼາຍປານໃດ. * ພາສາທີ່ພວກເຂົານຳໃຊ້ເພື່ອສົນທະນາກ່ຽວກັບບົດເລື່ອງ / ບົດອ່ານ. |
| ການສອນສາທິດ:   * ບອກໃຫ້ນັກສຶກສາ ສະແດງບົດບາດເປັນນັກຮຽນປະຖົມຂັ້ນ ປ 4 ຜູ້ທີ່ໄດ້ອ່ານບົດເລື່ອງ / ບົດອ່ານແລ້ວ ( ພາສາລາວ, ບົດທີ 14, ກິດຈະກໍາ 3 ປຶ້ມແບບຮຽນ ).   ບົດເລື່ອງ / ບົດອ່ານ ແມ່ນກ່ຽວກັບການຂຽນຈົດໝາຍ 2 ສະບັບ ຂອງນັກສຶກສາລາວທີ່ໄດ້ຂຽນຫາກັນ.   * ເພື່ອກະກຽມສຳລັບການສອນສາທິດ, ທ່ານ ແລະ ສຳມະນາກອນຂອງທ່ານຕ້ອງໄດ້ອ່ານ ແລະ ສຶກສາເບິ່ງບົດເລື່ອງ / ບົດອ່ານທັງສອງນີ້ ເພື່ອສ້າງຄວາມຄຸ້ນເຄີຍ. * ໃຫ້ສຳມະນາກອນ( ຜູ້ທີ່ຈະສະແດງບົດບາດສົມມຸດເປັນນັກຮຽນປະຖົມຂັ້ນ ປ 4 ) ຜັດປ່ຽນກັນເລົ່າເລື່ອງ (ພາສາລາວ, ບົດທີ 14, ກິດຈະກຳ 6 ປຶ້ມແບບຮຽນ). * ໃນຕອນທ້າຍຂອງການສອນສາທິດ ໃຫ້ອະທິບາຍກ່ຽວກັບວິທີການປະເມີນເພື່ອປັບປຸງການຮຽນ ( ການຕິດຕາມນັກຮຽນເລົ່າເລື່ອງຄືນ ) ທີ່ຊ່ວຍໃຫ້ນັກສຶກສາສາມາດຕັດສິນໄດ້ວ່າ ນັກຮຽນມີຄວາມເຂົ້າໃຈກ່ຽວກັບບົດເລື່ອງ / ບົດອ່ານໄດ້ຫຼາຍໜ້ອຍປານໃດ. ຖ້ານັກຮຽນບໍ່ສາມາດເລົ່າຄືນໄດ້ ນັ້ນກໍ່ສະແດງວ່ານັກຮຽນບໍ່ເຂົ້າໃຈບົດເລື່ອງ / ບົດອ່ານ ແລະ ຄູຄວນໃຫ້ການຊ່ວຍເຫຼືອເພີ່ມເຕີມ ເພື່ອຊ່ວຍໃຫ້ພວກເຂົາເຂົ້າໃຈກ່ອນທີ່ຈະກ້າວສູ່ກິດຈະກຳຕໍ່ໄປ. | | |

ວິທີ ທີ 2

|  |  |  |
| --- | --- | --- |
| ຂໍ້ | ຫົວຂໍ້ ແລະ ຈຸດສຸມ | ວິທີການປະເມີນເພື່ອປັບປຸງການຮຽນ |
| 12 | ການຝຶກນຳໃຊ້  ໄວຍາກອນ  ນັກຮຽນນຳໃຊ້ໄວຍາກອນເປົ້າໝາຍເຂົ້າໃນການອ່ານ ແລະ ການຂຽນ | ໃນຂະນະທີ່ນັກຮຽນເຮັດກິດຈະກຳໄວຍາກອນຂອງບາດກ້າວ, ຄູສາມາດກວດກາໄດ້ວ່ານັກຮຽນ:   * ເຂົ້າໃຈໄວຍາກອນທີ່ສອນບໍ. * ສາມາດນຳໃຊ້ເຂົ້າໃນການຂຽນບໍ. |
| ການສອນສາທິດ:   * ບອກໃຫ້ນັກສຶກສາວ່າ ພວກເຂົາຈະໄດ້ສະແດງບົດບາດເປັນນັກຮຽນປະຖົມຂັ້ນ ປ 4. ຜູ້ທີ່ກໍາລັງຮຽນຄໍາສັບ ຫຼື ສໍານວນ ທີ່ໃຊ້ໃນເວລາຂຽນຈົດໝາຍ ( ພາສາລາວ, ບົດທີ 14, ກິດຈະກຳ 12 ປຶ້ມແບບຮຽນ ). * ໃນກິດຈະກຳນີ້, ນັກສຶກສາ ( ຜູ້ທີ່ສະແດງບົດບາດສົມມຸດເປັນນັກຮຽນປະຖົມ ຂັ້ນປ 4 ) ຈະໄດ້ຝືກຊ້ອມປ່ຽນປະໂຫຍກບອກເລົ່າມາເປັນຄຳຖາມ. * ຕິດຕາມສຳມະນາກອນໃນຂະນະທີ່ພວກເຂົາເຮັດກິດຈະກຳນີ້ ແລະ ໃຫ້ການຊ່ວຍເຫຼືອເພີ່ມເຕີມ ຖ້າຈຳເປັນ. * ໃນຕອນທ້າຍຂອງການສອນສາທິດ ອະທິບາຍວ່າວິທີການປະເມີນເພື່ອປັບປຸງການຮຽນແມ່ນຊ່ວຍໃຫ້ນັກສຶກສາຕັດສິນໄດ້ວ່າ ນັກຮຽນສາມາດນຳໃຊ້ຫຼັກໄວຍາກອນເຂົ້າໃນການອ່ານ ແລະ ການຂຽນໄດ້ຄືແນວໃດແດ່.   ຖ້ານັກຮຽນຫາກມີຄວາມຫຍຸ້ງຍາກໃນການນຳໃຊ້ຫຼັກໄວຍາກອນ ນັ້ນກໍສະແດງວ່າພວກເຂົາຕ້ອງການ ການຝຶກຊ້ອມເພີ່ມເຕີມໃນຈຸດນັ້ນໆ ກ່ອນທີ່ຈະກ້າວໄປສູ່ກິດຈະກຳຕໍ່ໄປ. | | |

ວິທີ ທີ 3

|  |  |  |
| --- | --- | --- |
| ຂໍ້ | ຫົວຂໍ້ ແລະ ຈຸດສຸມ | ວິທີການປະເມີນເພື່ອປັບປຸງການຮຽນ |
| 13 | ຝຶກນຳໃຊ້ຄຳສັບ ແລະ ສຳນວນໃໝ່ໆ  ນັກຮຽນນຳໃຊ້ຄວາມຮູ້ກ່ຽວກັບຄຳສັບໃໝ່ ເຂົ້າໃນການອ່ານ ແລະ ການຂຽນ. | ໃນຂະນະທີ່ນັກຮຽນເຮັດກິດຈະກຳຄຳສັບຢູ່ໃນບາດກ້າວນີ້, ຄູສາມາດກວດຄືນໄດ້ວ່າພວກເຂົາ:   * ເຂົ້າໃຈຄຳສັບໃໝ່ບໍ. * ສາມາດນຳໄປໃຊ້ໄດ້ຢ່າງຖືກຕ້ອງບໍ. |
| ການສອນສາທິດ:   * ບອກນັກສຶກສາວ່າພວກເຂົາຈະຕ້ອງສະແດງບົດບາດສົມມຸດເປັນນັກຮຽນປະຖົມຂັ້ນປ4 ຜູ້ທີ່ກຳລັງເຮັດກິດຈະກຳຂຽນຈົດໝາຍໃນບົດເລື່ອງ / ບົດອ່ານ-ຂຽນຕົວອັກສອນ ( ພາສາລາວ, ບົດທີ 14, ກິດຈະກຳ 13 ປຶ້ມແບບຮຽນ ) . * ໃນກິດຈະກຳນີ້ ນັກສຶກສາ ( ຜູ້ທີ່ຄວນສະແດງບົດບາດເປັນນັກຮຽນປະຖົມຂັ້ນປ4)ກຳລັງຈັດລຽງຄຳສັບ ເພື່ອສ້າງເປັນປະໂຫຍກທີ່ສາມາດນຳໃຊ້ເຂົ້າໃນຕອນທ້າຍຂອງຈົດໝາຍ. * ຕິດຕາມນັກຮຽນໃນຂະນະທີ່ພວກເຂົາເຮັດກິດຈະກຳນີ້ ແລະ ໃຫ້ການຊ່ວຍເຫຼືອເພີ່ມເຕີມ ຖ້າຈຳເປັນ. ໜຶ່ງຮູບແບບຂອງການໃຫ້ການຊ່ວຍເຫຼືອ ໂດຍບໍ່ແມ່ນການໃຫ້ຄຳຕອບແກ່ນັກຮຽນເພື່ອເປັນແນວທາງໃຫ້ເຂົາເຈົ້າ. ຕົວຢ່າງ, ຖ້ານັກສຶກສາສັງເກດເຫັນວ່າ ນັກຮຽນຜູ້ໃດຜູ້ໜຶ່ງເຮັດຜິດ ນັກສຶກສາກໍບອກເຂົາ “ ມີບ່ອນຜິດຢູ່ນີ້ເດີ, ນ້ອງສາມາດຊອກໄດ້ບໍ” “ ເບິ່ງຄຳສັບນີ້ ຢູ່ບ່ອນນີ້” ບ່ອນນັ້ນບໍ່ຖືກ. ນ້ອງຄິດວ່າມັນຄວນຢູ່ບ່ອນໃດ ? * ໃນຕອນທ້າຍຂອງການສອນສາທິດ ອະທິບາຍວ່າ ວິທີການປະເມີນເພື່ອປັບປຸງການຮຽນນີ້ແມ່ນຊ່ວຍໃຫ້ນັກສຶກສາຕັດສິນໄດ້ວ່າ ນັກຮຽນມີຄວາມເຂົ້າໃຈ ແລະ ສາມາດນຳໃຊ້ຄຳສັບໄດ້ຫຼາຍປານໃດ.ຖ້ານັກຮຽນຫາກມີບັນຫາໃນການນຳໃຊ້ຄຳສັບໄດ້ຢ່າງຖືກຕ້ອງ ນີ້ກໍສະແດງວ່າ ພວກເຂົາຕ້ອງໄດ້ ຝຶກຊ້ອມເພີ່ມເຕີມກ່ອນທີ່ຈະກ້າວໄປສູ່ກິດຈະກຳຕໍ່ໄປ. | | |

ວິທີ ທີ 4

|  |  |  |
| --- | --- | --- |
| ຂໍ້ | ຫົວຂໍ້ ແລະ ຈຸດສຸມ | ວິທີການປະເມີນເພື່ອປັບປຸງການຮຽນ |
| 14 | ຂ້ອຍຄິດວ່າຫຍັງ ?  ນັກຮຽນສ້າງແນວຄິດຂອງຕົນກ່ຽວກັບຫົວຂໍ້. | ໃນຂະນະທີ່ນັກຮຽນກຳລັງເຮັດກິດຈະກຳ ໃນບາດກ້າວນີ້, ຄູສາມາດສັງເກດວ່ານັກຮຽນ:   * ເຂົ້າໃຈແນວຄວາມຄິດສຳຄັນທີ່ເວົ້າເຖິງໃນບົດຮຽນ. * ສາມາດນຳໃຊ້ແນວຄວາມຄິດທີ່ນອກ   ເໜືອຈາກເນື້ອໃນຂອງບົດທີ່ພວກເຂົາອ່ານ. |
| ການສອນສາທິດ:   * ບອກນັກສຶກສາວ່າ ພວກເຂົາຄວນສະແດງບົດບາດເປັນນັກຮຽນປະຖົມຂັ້ນປ4 ຜູ້ທີ່ກຳລັງເຮັດກິດຈະກຳເພື່ອຊ່ວຍເຫຼືອພວກເຂົາກະກຽມສຳລັບກິດຈະກຳການຂຽນຕໍ່ໄປ-ກິດຈະກຳການຂຽນຈົດໝາຍ ( ພາສາລາວ, ບົດທີ 14, ກິດຈະກຳ 14 ປຶ້ມແບບຮຽນ ) . * ໃນກິດຈະກຳນີ້ ນັກສຶກສາ ( ຜູ້ທີ່ກຳລັງສະແດງບົດບາດເປັນນັກຮຽນປະຖົມຂັ້ນປ4)ກຳລັງຂຽນຂໍ້ມູນກ່ຽວກັບຕົນເອງ ແລະ ຂໍ້ມູນທີ່ຈະຖາມ ໃນເວລາທີ່ຂຽນຈົດໝາຍຫາໝູ່ ໃສ່ປຶ້ມຂອງໃຜລາວ. * ຕິດຕາມນັກຮຽນໃນຂະນະທີ່ພວກເຂົາເຮັດກິດຈະກຳນີ້ ແລະ ໃຫ້ການຊ່ວຍເຫຼືອນັກຮຽນເພີ່ມເຕີມ ຖ້າຈຳເປັນ. ວິທີການຊ່ວຍເຫຼືອວິທີການໜຶ່ງ ໂດຍບໍ່ແມ່ນການໃຫ້ຄຳຕອບນັກຮຽນ ກໍຄືການແນະນຳໃຫ້ນັກຮຽນໄປເບິ່ງຕົວຢ່າງທີ່ຜ່ານມາ. ຕົວຢ່າງ, ຖ້ານັກສຶກສາສັງເກດໄດ້ວ່ານັກຮຽນມິບັນຫາ ບອກບໍ່ໄດ້ວ່າ ໃນການຂຽນຈົດໝາຍນັ້ນ ຈະຕ້ອງຂຽນຂໍ້ມູນຫຍັງແດ່ກ່ຽວກັບຕົນເອງ ນັກສຶກສາສາມາດແນະນຳໃຫ້ນັກຮຽນໄປເບິ່ງຕົວຢ່າງກິດຈະກຳ 3 ( ພາສາລາວ, ບົດທີ 14 ປຶ້ມແບບຮຽນ ) ແລະ ຊີ້ໃສ່ສ່ວນຕ່າງໆຂອງບົດ ແລະ ຖາມນັກຮຽນ: “ ມີຂໍ້ມູນຫຍັງແດ່ທີ່ຜູ້ຂຽນເວົ້າເຖິງ ? ” ( ຊື່ຂອງລາວ, ອາຍຸ, ບ່ອນຢູ່ ແລະ ອື່ນໆ ) * ໃນຕອນທ້າຍຂອງການສາທິດ ອະທິບາຍວ່າ ວິທີການປະເມີນເພື່ອປັບປຸງການຮຽນ ເພື່ອຕັດສິນວ່າ ນັກຮຽນມີຄວາມເຂົ້າໃຈຫຼາຍປານໃດ ກ່ຽວກັບຂໍ້ມູນທີ່ຈະປະກອບເຂົ້າໃນການຂຽນເລື່ອງຂອງຕົນ.ຖ້ານັກຮຽນບໍ່ເຂົ້າໃຈກິດຈະກຳນີ້ ນັ້ນກໍ່ສະແດງວ່ານັກຮຽນຕ້ອງໄດ້ຝຶກຊ້ອມເພີ່ມເຕີມ ກ່ອນທີ່ຈະກ້າວໄປສູ່ກິດຈະກຳການຂຽນ. | | |

ວິທີ ທີ 5

|  |  |  |
| --- | --- | --- |
| ຂໍ້ | ຫົວຂໍ້ ແລະ ຈຸດສຸມ | ວິທີການປະເມີນເພື່ອປັບປຸງການຮຽນ |
| 17 | ການວາງແຜນໜ້າວຽກຂອງຂ້ອຍ  ນັກຮຽນວາງແຜນໜ້າວຽກຂອງຕົນ. | ໃນຂະນະທີ່ນັກຮຽນຕື່ມໃສ່ແຜນວຽກຂອງຕົນ ຄູສາມາດກວດຄືນໄດ້ວ່າພວກເຂົາ:   * ເຂົ້າໃຈຈຸດປະສົງ ແລະ ໂຄງສ້າງຂອງປະເພດບົດ. * ສາມາດຮັບຮູ້ແນວຄິດຂອງຕົນເອງ ທີ່ເປັນຈຸດປະສົງຂອງໜ້າວຽກ. |
| ການສອນສາທິດ:   * ບອກນັກສຶກສາໃຫ້ສະແດງບົດບາດເປັນນັກຮຽນປະຖົມຂັ້ນປ4 ຜູ້ທີ່ເຮັດກິດຈະກຳເພື່ອຊ່ວຍກະກຽມກິດຈະກຳການຂຽນຈົດໝາຍໃດໜຶ່ງ ( ພາສາລາວ, ບົດທີ 14, ກິດຈະກຳ 17 ປຶ້ມແບບຮຽນ ) . * ໃນກິດຈະກຳນີ້ ນັກສຶກສາ ( ຄວນສະແດງບົດບາດເປັນນັກຮຽນປະຖົມຂັ້ນປ4)ກຳລັງຂຽນຕື່ມໃສ່ຮ່າງ ເພື່ອວາງແຜນການຂຽນຈົດໝາຍໃນກິດຈະກຳການຂຽນຂອງຕົນ. * ຕິດຕາມນັກຮຽນໃນຂະນະທີ່ພວກເຂົາຂຽນໃສ່ຮ່າງ ເພື່ອຮັບປະກັນວ່າພວກເຂົາປະກອບມີຂໍ້ມູນທີ່ກ່ຽວຂ້ອງ. ຊ່ວຍເຫຼືອນັກຮຽນຖ້າຈຳເປັນ ເພື່ອຮັບປະກັນວ່າ ພວກເຂົາສາມາດຕື່ມຂໍ້ມູນໃສ່ຮ່າງໄດ້ຢ່າງພຽງພໍ ແລະ ເໝາະສົມ. * ໃນຕອນທ້າຍຂອງການສາທິດ ອະທິບາຍວ່າ ວິທີການປະເມີນເພື່ອປັບປຸງການຮຽນ ຊ່ວຍໃຫ້ນັກສຶກສາຮັບປະກັນວ່າ ນັກຮຽນມີຄວາມພ້ອມທີ່ຈະກ້າວໄປສູ່ກິດຈະກຳການຂຽນ ເຊິ່ງເປັນກິດຈະກຳຕໍ່ໄປ ບໍ ຫຼື ບໍ . | | |

ວິທີ ທີ 6

|  |  |  |
| --- | --- | --- |
| ຂໍ້ | ຫົວຂໍ້ ແລະ ຈຸດສຸມ | ວິທີການປະເມີນເພື່ອປັບປຸງການຮຽນ |
| 18 | ການຮ່າງໜ້າວຽກຂອງຂ້ອຍ  ນັກຮຽນຂຽນຮ່າງໜ້າວຽກຂອງຕົນ. | ໃນຂະນະທີ່ນັກຮຽນສຳເລັດຮ່າງໜ້າວຽກທຳອິດ ຄູສາມາດກວດຄືນໄດ້ວ່າພວກເຂົາ:   * ສາມາດນຳໃຊ້ຄວາມຮູ້ຂອງພວກເຂົາກ່ຽວກັບປະເພດຂອງບົດ ແລະ ຂຽນເລື່ອງໃດເລື່ອງໜຶ່ງຂຶ້ນມາ ຫຼື ແຕ່ງເປັນບົດຄຳເວົ້າ. * ສາມາດສະແດງແນວຄິດ ໂດຍນຳໃຊ້ພາສາທີ່ເໝາະສົມ ( ລວມເຖິງ ຄຳສັບ ແລະ ຫຼັກໄວຍາກອນ ), ເຄື່ອງໝາຍວັກຕອນ, ການສະກົດຄຳ ຫຼື ບົດສົນທະນາ. |
| ການສອນສາທິດ:   * ບອກນັກສຶກສາໃຫ້ສະແດງບົດບາດເປັນນັກຮຽນປະຖົມຂັ້ນປ4 ຜູ້ທີ່ກຳລັງຝຶກຊ້ອມຂຽນຈົດໝາຍຫາເພື່ອນໃໝ່ ( ພາສາລາວ, ບົດທີ 14, ກິດຈະກຳ 18 ປຶ້ມແບບຮຽນ ) . * ຕິດຕາມນັກຮຽນໃນຂະນະທີ່ພວກເຂົາຂຽນໃສ່ສ່ວນທຳອິດຂອງຮ່າງຈົດໝາຍ. ຊ່ວຍເຫຼືອນັກຮຽນຖ້າຈຳເປັນ ເພື່ອຮັບປະກັນວ່າ ພວກເຂົາສາມາດສຳເລັດວຽກທີ່ມອບໝາຍໃຫ້. ວິທີການຊ່ວຍເຫຼືອນັກຮຽນ ວິທີໜຶ່ງ ໂດຍບໍ່ເປັນການໃຫ້ຄຳຕອບເຂົາເຈົ້າຄື: ໃນເວລາທີ່ນັກສຶກສາສັງເກດເຫັນວ່າ ນັກຮຽນເຮັດຜິດ ກໍ່ໃຫ້ຊີ້ໃສ່ຈຸດທີ່ຜິດ ແລະ ແນະນຳໃຫ້ພວກເຂົາໄປເບິ່ງຄືນຕົວຢ່າງໃນກິດຈະກຳ 3 ( ພາສາລາວ, ຍົດທີ 14 ປຶ້ມແບບຮຽນ ) ເພື່ອຊຸກຍູ້ເຂົາເຈົ້າໃນການສັງເກດໄດ້ຈຸດທີ່ຜິດ ແລະ ກວດແກ້ຄືນຈຸດຜິດຢ່າງເອກະລາດ. * ໃນຕອນທ້າຍຂອງການສາທິດ ອະທິບາຍວ່າ ວິທີການປະເມີນເພື່ອປັບປຸງການຮຽນ ຊ່ວຍໃຫ້ນັກສຶກສາຮັບປະກັນວ່າ ນັກຮຽນສາມາດນຳໃຊ້ຄວາມຮູ້ໃນປະເພດບົດເລື່ອງ ແລ້ວສ້າງເປັນບົດຂຽນ, ບົດຄວາມຂຶ້ນມາໄດ້ຢ່າງເອກະລາດ . | | |

* 1. **ການປະເມີນເພື່ອສະຫຼຸບຜົນການຮຽນ**

1. ວິຊາພາສາລາວຂັ້ນ ປ 4 ແມ່ນມີ 8 ຊົ່ວໂມງ / ຕໍ່ອາທິດ ແຕ່ລະຍົດປະກອບມີ 4 ເກນການເມີນແບບຣູບຣິກ ສຳລັບສີ່ທັກສະດັ່ງກ່າວຄື: ທັກສະການເວົ້າ, ການຟັງ, ການອ່ານ ແລະ ການຂຽນ.
2. ຄະແນນສູງສຸດຂອງຄະແນນຣູບຣິກທັງສີ່ ລວມເຂົ້າກັນເປັນຄະແນນ 10

* ການເວົ້າ ( ຄະແນນຣູບຣິກສູງສຸດ: 3 )
* ການຟັງ ( ຄະແນນຣູບຣິກສູງສຸດ: 2 )
* ການອ່ານ ( ຄະແນນຣູບຣິກສູງສຸດ: 3 )
* ການຂຽນ ( ຄະແນນຣູບຣິກສູງສຸດ: 2 )

1. ໃນຕອນຕົ້ນຂອງປີ ໃຫ້ແບ່ງນັກຮຽນອອກເປັນສອງກຸ່ມປະເມີນຄື: ກຸ່ມ 1 ແລະ ກຸ່ມ 2 . ໜຶ່ງບົດສອນຕໍ່ອາທິດ ( 4 ບົດສອນຕໍ່ເດືອນ ) ປະເມີນກຸ່ມ 1 ປະເມີນຢູ່ບົດທີ 1 ແລະ ບົດທີ 3 ພາຍໃນເດືອນ ແລະ ປະເມີນກຸ່ມ 2 ປະເມີນຢູ່ບົດທີ 2 ແລະ ບົດທີ 4.
2. ເພື່ອຄິດໄລ່ຄະແນນປະຈຳອາທິດຂອງນັກຮຽນ ໃຫ້ບວກຄະແນນທີ່ໄດ້ຈາກການປະເມີນທັງ 4 ຄັ້ງເຂົ້າກັນ.
3. ເພື່ອຄິດໄລ່ຄະແນນປະຈຳເດືອນຂອງນັກຮຽນ ໃຫ້ບວກຄະແນນທີ່ໄດ້ຈາກການປະເມີນສອງຄັ້ງເຂົ້າກັນ ແລ່ວຫານໃຫ້ 2 .
4. ເພື່ອປະເມີນນັກຮຽນດ້່ານລຸ່ມນີ້ ສຳລັບອາທິດທີ 3 ຂອງເດືອນ ຕຸລາ ໃນທັກສະການເວົ້າ, ການອ່ານ ແລະ ການຟັງ, ຄະແນນການປະເມີນທັກສະການຂຽນແມ່ນໄດ້ມີໃຫ້ແລ້ວ, ໃຫ້ປະຕິບັດຕາມຄຳແນະນຳໃນການຄິດໄລ່ຄະແນນປະຈຳອາທິດ ແລະ ປະຈຳເດືອນໃຫ້ແກ່ນັກຮຽນ.

**ຕົວຢ່າງ: ການປະເມີນເພື່ອສະຫຼຸບຜົນການຮຽນ**

1. ໃຫ້ນັກສຶກສາອ່ານຂໍ້ຄວາມລຸ່ມແລ້ວ ແລະ ສຶກສາເກນການປະເມີນໃຫ້ຄະແນນ ແລ້ວໃຫ້ຄະແນນຕາມເກນທີ່ກຳນົດໄວ້ໃນປຶ້ມຄູ່ມື.

|  |
| --- |
| ເດືອນ ຕຸລາ - ອາທິດ 3 |
| ບົດທີ 18, ຊົ່ວໂມງ 3-4, ກິດຈະກຳ 10 , ( ການເວົ້າ ) |
| **ຄູ**: ນ້ອງສາມາດບອກສາວຄູໄດ້ບໍວ່າ ມີຂໍ້ມູນປະເພດໃດທີ່ພວກນ້ອງຕ້ອງໄດ້ຖາມ ໃນເວລາສຳພາດບຸກຄົນທີ່ນ້ອງຄິດຢາກສຳພາດ.  ນັ**ກຮຽນ**: ການສໍາພາດ ແມ່ນຈຸດທີ່ພວກນ້ອງຖາມຄໍາຖາມ.  ຕົວຢ່າງ: ເຈົ້າຊຶ່ຫຍັງ? ເຈົ້າມີຊື່ຫຼິ້ນວ່າແນວໃດ ? ເຈົ້າເຮັດວຽກຢູ່ໃສ ? |
| **ຄະແນນ :** |

1. ໃຫ້ນັກສຶກສາອ່ານຂໍ້ຄວາມລຸ່ມແລ້ວ ແລະ ສຶກສາເກນການປະເມີນໃຫ້ຄະແນນ ແລ້ວໃຫ້ຄະແນນຕາມເກນທີ່ກຳນົດໄວ້ໃນປຶ້ມຄູ່ມື.

|  |
| --- |
| ບົດທີ 18​, ຊົ່ວໂມງ 3-4 , ກິດຈະກໍາ 12 ( ການອ່ານ ) |
| **ຄູ**: ພວກນ້ອງໄດ້ອ່ານບົດເລື່ອງ: ລູງຂອງຂ້ອຍ ( ລູງຂອງທ້າວສີ ) ແລ້ວບໍ? ພວກນ້ອງບອກ  ສາວຄູໄດ້ບໍວ່າ ມີຄໍາແທນນາມໃດແດ່ທີ່ໄດ້ນໍາໃຊ້ຢູ່ໃນບົດເລື່ອງ?  ນັ**ກຮຽນ**: ລູງ, ທ້າວ, ທ້າວ ສີ , ເພື່ອນບ້ານ, ຄົນເຈັບ, ລາວຍິງ, ລາວຊາຍ ແລະ ຄອບຄົວ.  **ຄູ:** ພວກນ້ອງສາມາດສ້າງປະໂຫຍກໂດຍນໍາໃຊ້ຄຳແທນນາມດັ່ງກ່າວນີ້ໄດ້ບໍ ?  **ນັກຮຽນ**: ລາວເປັນທ່ານໜໍ, ລາວເປັນຄົນດຸໜັ່ນ, ລຸງຂອງທ້າວສີ ມັນຊ່ວຍເຫຼືອຄອບຄົວ.  **ຄູ** : ຖ້າພວກຫຼານກັບໄປເບິ່ງບົດເລື່ອງ: ລຸງຂອງຂ້ອຍ ( ລຸງຂອງທ້າວສີ ) ສຳນວນຄຳສັບໃດທີ່  ຊີ້ບອກເຖິງເວລາທີ່ເປັນອາດີດ ?  **ນັກຮຽນ**: ຕອນລາວຍັງນ້ອຍ ລາວຮຽນໜັງສືຢູ່ໂຮງຮຽນທີ່ຢູ່ໃນບ້ານ, ຕອນໃຫຍ່ ລາວຮຽນຢູ່  ມະຫາວິທະຍາໄລ.  **ຄູ** : ດີຫຼາຍ ພວກນ້ອງ. |
| **ຄະແນນ :** |
| ບົດທີ 18​, ຊົ່ວໂມງ 5-6 , ກິດຈະກໍາ 14 ( ການຟັງ ) |
| **ຄູ**: ພວກນ້ອງເວົ້າຄືນກ່ຽວກັບ ບົດເລື່ອງທີ່ພວກນ້ອງໄດ້ຟັງມານີ້ໄດ້ບໍ ? ບົດເລົ່າຄືນ ປະກອບມີຈັກພາກ ? ຄືພາກໃດແດ່ ?  ນັ**ກຮຽນ**: ມີ 3 ພາກຄື: ພາກສະເໜີ, ເນື້ອໃນ ແລະ ສະຫຼຸບ.  **ຄູ:** ພວກນ້ອງບອກສາວຄູແນ່ວ່າ ໃນແຕ່ລະພາກມີຄືແນວໃດ ?  **ນັກຮຽນ**: ພາກສະເໜີ - ຢູ່ເຮືອນຂອງຂ້ອຍມີສວນຜັກທີ່ສວຍງາມ ມັນເປັນສວນທີ່ລຸງຂ້ອຍປຸກ. ລຸງຂ້ອຍເປັນຄົນດຸໜັ່ນ ລາວມັກເຮັດສວນຜັກໃນຍາມຫວ່າງ. ສຳລັບພາກເນື້ອໃນມີຄື: ຕອນລາວຍັງນ້ອຍ ລາວມັກປູກຜັກຫຼາຍຊະນິດ ແລ້ວແບ່ງໃຫ້ເພື່ອນບ້ານ ແລະ ພາກສະຫຼຸບ  -ຂ້ອຍຖືເອົາລຸງຂອງຂ້ອຍເປັນແບບຢ່າງທີ່ດີ.  **ຄູ** : ມີຫຍັງຕື່ມອີກບໍ  **ນັກຮຽນ**: ຂໍໂທດສາວຄູ ບໍມີແລ້ວ ພວກນ້ອງຈື່ບໍ່ໄດ້.  **ຄູ** : ບໍເປັນຫຍັງ ພວກນ້ອງຕອບໄດ້ດີຫຼາຍ. |
| **ຄະແນນ :** |

ຄະແນນປະຈຳອາທິດຂອງນັກຮຽນ ( ຄະແນນລວມປະຈຳອາທິດທີ 3 ): \_\_\_\_\_\_\_\_\_\_\_\_

|  |  |
| --- | --- |
| ທັກສະ | ຄະແນນຣູບຣິກ : ອາທິດທີ 1 |
| ການເວົ້າ : |  |
| ການຟັງ : | 2 |
| ການອ່ານ : |  |
| ການຂຽນ : |  |
| ຄະແນນປະເມີນປະຈຳອາທິດ |  |

ຄະແນນປະຈຳເດືອນຂອງນັກຮຽນ ( ຄະແນນປະຈຳອາທິດຂອງນັກຮຽນ ໃນອາທິດທີ 1 ແມ່ນ 9

ເພື່ອຄິດໄລ່ເປັນຄະແນນປະຈຳເດືອນ ເຊິ່ງຄິດໄລ່ຈາກຄະແນນໃນອາທິດທີ 1 ແລະ 3 )\_\_\_\_\_\_\_\_\_

1. **ການວັດ ແລະ ປະເມີນຜົນ ວິຊາ ພາສາອັງກິດຊັ້ນປະຖົມສືກສາປີທີ 4** 
   1. **ການປະເມີນເພື່ອປັບປຸງການຮຽນ**

ຈຸດປະສົງຂອງການປະເມີນເພື່ອປັບປຸງການຮຽນ ແມ່ນເພື່ອກວດຄືນຄວາມກ້າວໝ້າຂອງນັກຮຽນ ແລະ ລະບຸຈຸດທີ່ນັກຮຽນຕ້ອງການ ການຊ່ວຍເຫຼືອເພີ່ມເຕີມ ເພື່ອໃຫ້ບັນລຸໄດ້ຈູດປະສົງຂອງບົດຮຽນ.

ວິຊາພາສາອັງກິດແມ່ນມີ 3 ວິທີການຊ່ວຍເຫຼືອການປະເມີນ ເພື່ອປັບປຸງການຮຽນທີ່ຄູສອນສາມາດນໍາໃຊ້ ເພື່ອຊ່ວຍເຫຼືອນັກຮຽນ ຜູ້ທີ່ຄູຮູ້ວ່າ ພວກເຂົາຕ້ອງການ ການຊ່ວຍເຫຼືອເພີ່ມເຕີມ.

ບາດກ້າວທີ່ໄດ້ອະທິບາຍໄວ້ກ່ຽວກັບວິທີການປະເມີນເພື່ອປັບປຸງການຮຽນໃນ ......

ບົດນັ້ນແມ່ນວິທີການປະເມີນທີ່ນຳໄປໃຊ້ມີດັ່ງລຸ່ມນີ້:

|  |
| --- |
| ວິທີການຊ່ວຍເຫຼືອ ວິທີ 1 |
| ຖ້ານັກສຶກສາສັງເກດເຫັນວ່າ ມີນັກຮຽນຄົນໜຶ່ງມີບັນຫາໃນການອ່ານຄຳສັບເປັນພາສາອັງກິດ,ກໍໃຫ້ຊີ້ໃສ່ຕົວອັກສອນຕ່າງໆຢູ່ໃນຄຳສັບນັ້ນ ແລ້ວໃຫ້ນັກຮຽນອ່ານອອກສຽງແຕ່ລະສຽງໃນຄຳສັບນັ້ນ. ຖ້ານັກຮຽນຍັງບໍ່ສາມາດອອກສຽງໃດເທື່ອ ໃຫ້ສະແດງທ່າທາງປະກອບຂອງສຽງນັ້ນ ເພື່ອຊ່ວຍໃຫ້ນັກຮຽນຈື່ຈຳ, ຖ້ານັກຮຽນຍັງບໍ່ສາມາດອອກສຽງໄດ້ ກໍສາທິດ ຫຼື ອອກສຽງໃຫ້ນັກຮຽນເບິ່ງຄືນ.  ການສອນສາທິດ:   * ບອກນັກສຶກສາ ຫຼື ເພື່ອນພວກເຂົາຈະສະແດງບົດບາດເປັນນັກຮຽນຂັ້ນ ປ 4 ຜູ້ທີ່ມີບັນຫາໃນການອ່ານຄຳສັບໃນກິດຈະກຳການອ່ານພື້ນຖານ ໃນບົດຮຽນພາສາອັງກິດ. * ໃຫ້ນັກສຶກສາເປີດປຶ້ມແບບຮຽນພາສາອັງກິດ ບົດທີ 25. ກິດຈະກຳ 3 ( Read and find ).   ໃນກິດຈະກຳນີ້ ນັກຮຽນຈະໄດ້ອ່ານອອກສຽງເປັນຄຳສັບ ແລະ ຊອກຫາຮູບພາບທີ່ກົງກັບຄຳສັບນັ້ນ.   * ໃຫ້ນັກສຶກສາເລີ່ມກິດຈະກຳ ໂດຍເນັ້ນກັບພວກເຂົາວ່າ ພວກເຂົາຄວນສະແດງ ຫຼື ເຮັດຕິອ່ານຄຳສັບບໍ່ໄດ້. * ປະຕິບັດຕາມຂັ້ນຕອນທີ່ໄດ້ຂຽນໄວ້ໃນຫ້ອງວິທີຂ້າງເທິງ ເພື່ອຊ່ວຍເຫຼືອເພື່ອນຮ່ວມງານຂອງນັກສຶກສາໃຫ້ສາມາດອ່ານຄຳສັບໄດ້ຢ່າງອິດສະຫຼະ. |

|  |
| --- |
| ວິທີການຊ່ວຍເຫຼືອ ວິທີ 2 |
| ຖ້ານັກສຶກສາສັງເກດເຫັນວ່າ ນັກຮຽນຜູ້ໃດຜູ້ໜຶ່ງບໍ່ສາມາດຂຽນຕົວອັກສອນໃດໜຶ່ງ ຫຼື ຄຳສັບໃດໜຶ່ງໄດ້ຢ່າງຖືກຕ້ອງໃນປຶ້ມຂອງພວກເຂົາກໍ່ໃຫ້ສາທິດການຂຽນດ້ວຍນີ້ວມື ເພື່ອສະແດງການເຄື່ອນຍ້າຍຂອງນີ້ວມືຈາກຈຸດນີ້ໄປຫາຈຸດນັ້ນໃນການສະກົດຕົວອັກສອນ. ຈາກນັ້ນກໍໃຫ້ນັກຮຽນເຮັດດ້ວຍຕົນເອງ ໃນຂະນະທີ່ນັກສຶກສາອະທິບາຍແຕ່ລະການເຄື່ອນຍ້າຍ.  ການສອນສາທິດ:   * ບອກນັກສຶກສາ ຫຼື ເພື່ອນພວກເຂົາຈະສະແດງບົດບາດເປັນນັກຮຽນຂັ້ນ ປ 4 ຜູ້ທີ່ມີບັນຫາໃນການຂຽນຕົວອັກສອນລົງໃສ່ປຶ້ມຕົນເອງໄດ້ຢ່າງຖືກຕ້ອງ. * ໃຫ້ນັກສຶກສາເປີດໄປບົດຮຽນ 25, ກິດຈະກຳ 5 ( copy the letter ) ປຶ້ມແບບຮຽນ ພາສາອັງກິດ ຂັ້ນ ປ 4 ໃນກິດຈະກຳນີ້ ນັກຮຽນຈະຕ້ອງໄດ້ກ່າຍເອົາຕົວອັກສອນຕ່າງໆໃສ່ໃນປຶ້ມຂຽນ. * ໃຫ້ນັກສຶກສາເລີ່ມກິດຈະກຳ ໂດຍເນັ້ນກັບພວກເຂົາວ່າ ພວກເຂົາຄວນສະແດງ ຫຼື ເຮັດຕິຂຽນຕົວອັກສອນບໍ່ຖືກຕ້ອງ. * ປະຕິບັດຕາມຂັ້ນຕອນທີ່ໄດ້ຂຽນໄວ້ໃນຫ້ອງວິທີການຂ້າງເທິງ ເພື່ອຊ່ວຍເຫຼືອໝູ່ເພື່ອນໃຫ້ສາມາດຂຽນຕົວອັກສອນໄດ້ຢ່າງຖືກຕ້ອງ. |

|  |
| --- |
| ວິທີການຊ່ວຍເຫຼືອ ວິທີ 3 |
| ຖ້ານັກສຶກສາສັງເກດເຫັນວ່າໃນກິດຈະກຳການສື່ສານ ມີນັກຮຽນຜູ້ໃດຜູ້ໜຶ່ງບໍ່ສາມາດນຳໃຊ້ພາສາທີ່ຮຽນມານັ້ນໄດ້ຢ່າງຖືກຕ້ອງ ກໍໃຫ້ຄູຂອງເຂົາເຈົ້າຊ່ວຍເຫຼືອເຊິ່ງກັນ ແລະ ກັນ.ຖ້າຄູ່ຂອງພວກເຂົາບໍ່ສາມາດຊ່ວຍເຫຼືອກັນໄດ້ ກໍ່ຊ່ວຍເຮັດເປັນແບບຢ່າງໃນການກວດຄືນປະໂຫຍກຂອງນັກຮຽນຜູ້ນັ້ນໃຫ້ຖືກຕ້ອງ ແລ້ວໃຫ້ພວກເຂົາເຮັດຄືນຫຼາຍໆເທື່ອ.  ການສອນສາທິດ:   * ບອກນັກສຶກສາ ຫຼື ເພື່ອນພວກເຂົາຈະສະແດງບົດບາດເປັນນັກຮຽນຂັ້ນ ປ 4 ຜູ້ທີ່ມີບັນຫາໃນການຂຽນຕົວອັກສອນລົງໃສ່ປຶ້ມຕົນເອງໄດ້ຢ່າງຖືກຕ້ອງ. * ໃຫ້ນັກສຶກສາເປີດປຶ້ມແບບຮຽນ ພາສາອັງກິດ, ບົດທີ28, ກິດຈະກຳ 2   ( Speak ) ປຶ້ມແບບຮຽນ ພາສາອັງກິດ ຂັ້ນ ປ 4 ໃນກິດຈະກຳນີ້ ນັກຮຽນຈະຕ້ອງໄດ້ພັນລະນາກ່ຽວກັບຮູບເຮືອນຂອງຕົນ ໂດຍນຳໃຊ້ໂຄງສ້າງ there is ແລະ there are.   * ໃຫ້ນັກສຶກສາເລີ່ມກິດຈະກຳ ໂດຍເນັ້ນກັບພວກເຂົາວ່າ ພວກເຂົາຄວນສະແດງ ຫຼື ເຮັດຕິນຳໃຊ້ໂຄງສ້າງບໍ່ຖືກຕ້ອງ. * ປະຕິບັດຕາມຂັ້ນຕອນທີ່ໄດ້ຂຽນໄວ້ໃນຫ້ອງວິທີການຂ້າງເທິງ ເພື່ອຊ່ວຍເຫຼືອໝູ່ເພື່ອນຂອງຕົນໃຫ້ສາມາດຂຽນຕາມໂຄງສ້າງໄດ້ຢ່າງຖືກຕ້ອງ. |

**2.2 ການປະເມີນເພື່ອສະຫຼຸບຜົນການຮຽນ**

ໃນແຕ່ລະພາກຂອງວິຊາພາສາອັງກິດ ຂັ້ນ ປ 4 ແມ່ນມີ 4 ບົດ ເຊິ່ງມີ ໜຶ່ງເກນການປະ

ເມີນແບບຣູບຣິກ. ໃນ 4 ບົດດັ່ງກ່າວແມ່ນຈະໄດ້ລົງເລິກທັກສະຕ່າງກັນຄື:

|  |  |
| --- | --- |
| ຍົດຮຽນທີ 1 st ຂອງພາກ | ເກນການປະເມີນແບບຣູບຣິກແມ່ນປະເມີນຄວາມສາມາດຂອງນັກຮຽນໃນການຮັບຮູ້ຄຳສັບໃນເວລາຟັງ. |
| ຍົດຮຽນທີ 2 nd  ຂອງພາກ | ເກນການປະເມີນແບບຣູບຣິກແມ່ນປະເມີນຄວາມສາມາດຂອງນັກຮຽນໃນການນຳໃຊ້ໂຄງສ້າງ ຫຼື ໄວຍາກອນເປົ້າໝາຍໃນກິດຈະກຳການເວົ້າ. |
| ຍົດຮຽນທີ 3 rd ຂອງພາກ | ເກນການປະເມີນແບບຣູບຣິກແມ່ນປະເມີນຄວາມສາມາດຂອງນັກຮຽນໃນການຂຽນ( ເລີ່ມຕົ້ນດ້ວຍການຂຽນຕົວອັກສອນ ໃນຕອນຕົ້ນຂອງປີ ແລ້ວກ້າວສູ່ການສະກົດຄຳສັບຢ່າງຖືກຕ້ອງໃນປີຕໍ່ມາ ຈາກນັ້ນກໍແມ່ນການສ້າງປະໂຫຍກທີ່ງ່າຍດາຍ). |
| ຍົດຮຽນທີ 4 th ຂອງພາກ | ເກນການປະເມີນແບບຣູບຣິກແມ່ນປະເມີນຄວາມສາມາດຂອງນັກຮຽນໃນການອ່ານ(ເລີ່ມຕົ້ນດ້ວຍການອ່ານໝວດພະຍັນຊະນະໃນຕົ້ນປີ ກ້າວໄປຫາການອ່ານຄຳສັບທີ່ປະກອບດ້ວຍໝວດພະຍັນຊະນະໃນປີຕໍ່ມາ ແລະ ຈາກນັ້ນກ້າວໄປສູ່ການອ່ານວະລີ ຫຼື ປະໂຫຍກທີ່ງ່າຍດາຍ). |

ໃນຕອນຕົ້ນຂອງປີ ໃຫ້ແບ່ງນັກຮຽນອອກເປັນສອງກຸ່ມປະເມີນຄື: ກຸ່ມ 1 ແລະ ກຸ່ມ 2 .ໃນເດືອນທຳອິດໃຫ້ປະເມີນນັກຮຽນ ກຸ່ມ 1 ໃນບົດຮຽນ 1 ແລະ 3 ຂອງພາກ ແລະ ກຸ່ມ 2 ຈະໄດ້ປະເມີນໃນບົດຮຽນທີ 2 ແລະ 4.ໃນເດືອນຕໍ່ມາກໍສັບກັນລະຫວ່າງສອງກຸ່ມນັ້ນ ຕົວຢ່າງ ກຸ່ມ 1 ຈະໄດ້ປະເມີນໃນບົດຮຽນທີ 2 ແລະ 4 ແລະ ກຸ່ມ 2 ຈະໄດ້ປະເມີນໃນບົດຮຽນໃນບົດຮຽນທີ 1 ແລະ 3. ຕ້ອງຮັບປະກັນວ່າ ຈຸດນີ້ແມ່ນໄດ້ເຮັດກັບນັກຮຽນໝົດທຸກຄົນຕະຫຼອດສົກຮຽນໃນສີ່ທັກສະຢ່າງເທົ່າທຽມກັນ.

ໃຫ້ປະຕິບັດຕາມຄໍາແນະນໍາໃນການຄິດໄລ່ຄະແນນຈາກການປະເມີນເປັນຄະແນນຣຸກຣິກ ແລ້ວມາປ່ຽນເປັນຄະແນນສ່ວນ 10 ເຊິ່ງຈະຊ່ວຍໃຫ້ນັກສຶກສາ ສາມາດຄິດໄລ່ມາເປັນຄະແນນປະຈຳເດືອນ.

**ຕົວຢ່າງ: ການປະເມີນເພື່ອສະຫຼຸບຜົນການຮຽນ**

ໃຫ້ນັກສຶກສາອ່ານຂໍ້ຄວາມລຸ່ມແລ້ວ ແລະ ສຶກສາເກນການປະເມີນໃຫ້ຄະແນນ ແລ້ວໃຫ້ຄະແນນຕາມເກນທີ່ກຳນົດໄວ້ໃນປຶ້ມຄູ່ມື ເມື່ອໃຫ້ຄະແນນຣູບຣິກແລ້ວປ່ຽນເປັນຄະແນນສ່ວນ 10.

|  |  |
| --- | --- |
| ເດືອນ ຕຸລາ | |
| ອາທິດ 1 - ພາກ 2, ບົດທີ 5, ຊົ່ວໂມງ 1 ( ການຮັບຮູ້ຄຳສັບ ) | |
|  | |
| ຄະແນນຣູບຣິກ: | / 10 |

|  |  |
| --- | --- |
| ເດືອນ ຕຸລາ | |
| ອາທິດ 3- ພາກ 2, ບົດທີ 7, ຊົ່ວໂມງທີ 2 ( ການຂຽນ ) | |
|  | |
| ຄະແນນຣູບຣິກ: | / 10 |
| ຄະແນນນັກຮຽນສຳລັບເດືອນ ຕຸລາ : | |

|  |  |
| --- | --- |
| ເດືອນ ພະຈິກ | |
| ອາທິດ 2- ພາກ 3, ບົດທີ 10, ( ການນຳໃຊ້ໄວຍາກອນໃນການເວົ້າ ) | |
| ນັກຮຽນ A : your what name ?  ຄູສອນ : ໃກ້ຖືກແລ້ວ ! ໃຫ້ປ່ຽນ “ your” ແລະ “ name”  ນັກຮຽນ A : what your name ?  ຄູສອນ : what’s your name ?  ນັກຮຽນ A : what’s your name ?  ນັກຮຽນ B : My name’s Liyang.  ນັກຮຽນ A : what his name ?  ຄູສອນ A : what’s.  ນັກຮຽນ A : what’s his name ?  ນັກຮຽນ B : Sone.  ນັກຮຽນ A : what her name ?  ຄູສອນ : ນ້ອງລືມ s.  ນັກຮຽນ A : Ah! What’s her name ?  ນັກຮຽນ B : chanh. What’s your name ?  ນັກຮຽນ A : My name Sani.  ນັກຮຽນ B : What’s his name ?  ນັກຮຽນ A : His name Sone.  ຄູສອນ : His name’s.  ນັກຮຽນ A : His name’s Sone.  ນັກຮຽນ B : What’s her name ?  ນັກຮຽນ A : Her name’s chanh. | |
| ຄະແນນຣູບຣິກ: | / 10 |
|  | |

|  |  |
| --- | --- |
| ເດືອນ ພະຈິກ | |
| ອາທິດ 4- ພາກ 3, ບົດທີ 12, ( ການອ່ານ ) | |
| ຄຳສັບທຳອິດທີ່ນັກຮຽນອ່ານ “F-o-g” .  “ໃກ້ຖືກແລ້ວ”, ຄູເວົ້າວ່າ. “ ຢູ່ນີ້ແມ່ນສຽງຫຍັງ?” ຄູສອນຖາມ  ແລະ ຊີ້ໃສ່ຕົວອັກສອນ “r” ໃນຄຳສັບ “ frog”.  “ ຫຼານຈື່ບໍ່ໄດ້” ນັກຮຽນຕອບ.  ຄູສະແດງທ່າທາງ ໝາຮ້າຍ ແລະ ອອກສຽງຕົວອັກສອນ “r”.  “Ah,ຫຼານຈື່ໄດ້ແລ້ວ! ມັນແມ່ນ “r” ”  “ເກັ່ງຫຼາຍ!”ຄູເວົ້າ. “ບາດນີ້ ລອງເວົ້າສອງສຽງເຂົ້າກັນ”. “f”  ແລະ “r”.  “F-r-o-g”. ນັກຮຽນເວົ້າ.  “ດີຫຼາຍ!”ຄູເວົ້າ. “ພວກຫຼານສາມາດອ່ານອີກສອງຄຳສັບໄດ້ບໍ?”  “Gr-ee-n”. “Tr-ee”. ນັກຮຽນອ່ານ.  “ຊົມເຊີຍ!”, ຄູເວົ້າ. | |
| ຄະແນນຣູບຣິກ: | / 10 |
| ຄະແນນນັກຮຽນສຳລັບເດືອນ ພະຈິກ : | |

1. **ການວັດ ແລະ ປະເມີນຜົນ ວິຊາ ວິທະຍາສາດ ແລະ ສິ່ງແວດລ້ອມຊັ້ນປະຖົມສືກສາ**

**ປີທີ 4**

**3.1 ການປະເມີນເພື່ອປັບປຸງການຮຽນ**

ຈຸດປະສົງຂອງການວັດ ແລະ ປະເມີນຜົນເພື່ອປັບປຸງການຮຽນຈາກ ນັກຮຽນ ( ເພື່ອກວດຄືນຄວາມກ້າວໜ້າຂອງນັກຮຽນ ແລະ ບອກໄດ້ຈຸດທີ່ນັກຮຽນຕ້ອງການ ການຊ່ວຍເຫຼືອເພີ່ມເຕີມ ເພື່ອໃຫ້ບັນລຸໄດ້ຈູດປະສົງຂອງບົດຮຽນ.

ໃນວິຊາວິທະຍາສາດ ແລະ ສິ່ງແວດລ້ອມມີຫຼາຍວິທີທີ່ຄູສອນສາມາດນໍາໃຊ້ ຜູ້ທີ່ ຄູສອນເຫັນວ່າພວກເຂົາຕ້ອງການຊ່ວຍເຫຼືອເພີ່ມເຕີມໂດຍຜ່ານການຕິດຕາມ.

ວິຊາວິທະຍາສາດ ແລະ ສິ່ງແວດລ້ອມ ແມ່ນມີ 2 ວິທີການຊ່ວຍເຫຼືອປະເມີນ ເພື່ອປັບປຸງການຮຽນທີ່ຄູສອນສາມາດນໍາໃຊ້ ເພື່ອຊ່ວຍເຫຼືອນັກຮຽນ ຜູ້ທີ່ຄູຮູ້ວ່າ ພວກເຂົາຕ້ອງການ ການຊ່ວຍເຫຼືອເພີ່ມເຕີມ ເຊິ່ງມີດັ່ງນີ້:

|  |
| --- |
| ວິທີການຊ່ວຍເຫຼືອ ວິທີ 1 |
| ວິທີການສອນທີ່ນໍາໃຊ້ໃນວິຊາວິທະຍາສາດ ແລະ ສິ່ງແວດລ້ອມ ແມ່ນການຕັ້ງຄໍາຖາມ ເຊິ່ງສາມາດນໍາໃຊ້ໄດ້ ເພື່ອກວດຄືນສິ່ງທີ່ນັກຮຽນໄດ້ຮຽນຮູ້ມາແລ້ວໃນຫົວຂໍ້ຕ່າງໆ ພ້ອມທັງເປັນການຊຸກຍູ້ນັກຮຽນໃຫ້ມີຄວາມຫ້າວຫັນຕື່ມ. ເພື່ອຊ່ວຍແນະນຳນັກຮຽນໃນການຫາຄຳຕອບທີ່ຖືກຕ້ອງ ໂດຍບໍ່ຕ້ອງບອກນັກຮຽນວ່າອັນໃດແມ່ນຄຳຕອບ, ແຕ່ແນວໃດກໍຕາມ, ຖ້ານັກຮຽນບໍ່ສາມາດຕອບຄຳຖາມຂໍ້ທຳອິດຂອງຄູໄດ້. ຄູຕ້ອງໄດ້ເບິ່ງຄືນຈຸດນັ້ນ ແລະ ຖາມຄຳຖາມນັກຮຽນໂດຍຄຳຖາມທີ່ງ່າຍດາຍ ເຊິ່ງຊ່ວຍໃຫ້ພວກເຂົາສາມາດຕອບຄຳຖາມທີ່ຄູຖາມແຕ່ຕອນຕົ້ນໄດ້ເອີ້ນວ່າ **ການຕັ້ງຄຳຖາມ ຫຼື ຖາມ.**  ຄຳຖາມເປົ້າໝາຍ.  ຕົວຢ່າງ:  ຄູ: ມີສັດຫຍັງແດ່ຢູ່ໃນຮູບທີ່ເປັນສັດສ້ຽງລູກດ້ວຍນົມ.  ນັກຮຽນ:...  ຄູ: ສັດໂຕໃດແດ່ທີ່ກີນນົມແມ່ໃນເວລາທີ່ພວກມັນຍັງນ້ອຍ ?  ນັກຮຽນ: ແມວ, ໝູ ແລະ ໜາ.  ຄູ: ດີ. ນີ້ແມ່ນລັກສະນະພີເສດຂອງສັດລ້ຽງລູກດ້ວຍນົມ.  ສະນັ້ນ, ສັດໂຕໃດແດ່ທີ່ລ້ຽງລູກດ້ວຍນົມ ?.  ນັກຮຽນ: ແມວ, ໝູ ແລະ ໜາ.  ນັກຮຽນ: ເພາະວ່າ ພວກມັນຍັງນ້ອຍ ພວກມັນກິນນົມແມ່.  ຄູ: ດີໆ ແລະ ພວກນ້ອງຮູ້ໄດ້ແນວວ່າພວກມັນເປັນສັດລ້ຽງດ້ວຍນົມ?  **ການສອນສາທິດ**   * ນອກນັກສຶກສາກ່ອນວ່າ ພວກເຂົາຈະໄດ້ສະແດງບົດບາດເປັນນັກຮຽນປະຖົມຂັ້ນປ4 ຜູ້ທີ່ບໍ່ສາມາດຕອບຄຳຖາມເບື້ອງຕົນຂອຄູໄດ້. * ໃຫ້ນັກສຶກສາເປີດໄປບົດທີ 5 ໃນປຶ້ມແບບຮຽນວິຊາ ວິທະຍາສາດ ແລະ ສິ່ງແວດລ້ອມຂັ້ນປ4. ໃນຂັ້ນກິດຈະກໍາການຮຽນ ສໍາລັບຊົ່ວໂມງທີ 1 ຂອງບົດນີ້. ໃນກິດຈະກໍານີ້ນັກຮຽນຈະໄດ້ລົງເລີກກ່ຽວກັບວົງຈອນອາຫານ, ການເຄື່ອນທີ່ ແລະ ພະນັກງານ. * ນຳສະເໜີກິດຈະກຳໃຫເນັກສຶກສາເຮັດໃນຫ້ອງ ຮັບປະກັນວ່າຈະຖາມຄຳຖາມພວກເຂົາ.ເນັ້ນກັບນັກສຶກສາວ່າ ພວກເຂົາຄວນສະແດງ ຫຼື ເຮັດຕິວ່າຕົນເອງບໍ່ສາມາດຕອບຄຳຖາມກ່ອນໜ້ານີ້ໄດ໊. * ປະຕິບັດຕາມຂັ້ນຕອນທີ່ໄດ້ຂຽນໄວ້ໃນຫ້ອງວິທີຂ້າງເທິງ ເພື່ອຊ່ວຍເຫຼືອເພື່ອນຮ່ວມກັນຂອງນັກສຶກສາສາມາດເຂົ້າໃຈເນື້ອໃນ ໂດຍການຕັ້ງຄຳຖາມເປົ້າໝາຍຕ່າງໆ. |

|  |
| --- |
| ວິທີການຊ່ວຍເຫຼືອ ວິທີ 2 |
| ຖ້ານັກສຶກສາສັງເກດເຫັນວ່າ ນັກຮຽນຜູ້ໃດຜູ້ໜື່ງບໍ່ສາມາດຈັດສັນແນວຄວາມຄິດຂອງຕົນໄດ້ ກໍນຳໃຊ້ຄຳຖາມເຈາະຈີ້ມ ແລະ ສາທິດໂດຍການແຕ້ມລະບົບ ຫຼື ແຜ່ນພູມໃນການຈັດໜວດໝູ່ ຫຼື ປະເພດ ເພື່ອຊ່ວຍເຫຼືອພວກເຂົາໃນການຈັດໝວດໝູ່, ຈັດປະເພດ. ຕົວຢາງ:    **ການສອນສາທິດ**:   * ບອກນັກສຶກສາວ່າ ພວກເຂົາຈະສະແດງບົດບາດເປັນນັກຮຽນປະຖົມຂັ້ນປ4 ຜູ້ທີ່ມີບັນຫາໃນການຈັດສັນແນວຄວາມຄິດ. * ບອກນັກສຶກສາເປີດປຶ້ມໄປຫາບົດທີ 4, ປຶ້ມແບບຮຽນວິຊາ ວິທະຍາສາດ ແລະ ສິ່ງແວດລ້ອມ ຂັ້ນ ປ 4. ໃນຂັ້ນຝຶກປະຕິບັດ ແລະ ນຳໃຊ້ ສຳລັບຊົ່ວໂມງທີ 2 ຂອງບົດຮຽນນີ້. ໃນກິດຈະກຳນີ້ ນັກຮຽນຈະໄດ້ແຕ້ມແຜນວາດການຈັດປະເພດ ຫຼື ຈັດໜວດໜູ່ ສຳລັບສິ່ງທີ່ມີຊີວິດຕ່າງໆ. * ໃຫ້ນັກສຶກສາເລີ່ມກິດຈະກຳໂດຍເນັ້ນກັບພວກເຂົາວ່າ ພວກເຂົາຄວນສະແດງ ຫຼື ເຮັດຄືມີບັນຫາໃນການຈັດປະເພດຂອງສິ່ງທີ່ມີຊີວິດໃນແຜນວາດໄດ້ຢ່າງຖືກຕ້ອງ. * ປະຕິບັດຕາມຂັ້ນຕອນທີ່ໄດ້ຂຽນໄວ້ໃນຫ້ອງວິທີຂ້າງເທິງ ເພື່ອຊ່ວຍເຫຼືອເພື່ອນຮ່ວມງານຂອງນັກສຶກສາໃຫ້ສາມາດຈັດສັນແນວຄວາມຄິດໄດ້ຢ່າງເໝາະສົມ. |

**3.2.ການວັດ ແລະ ປະເມີນຜົນເພື່ອສະຫຼຸບຜົນການຮຽນວິຊາ ວິທະຍາສາດ ແລະ**

**ສິ່ງແວດລ້ອມ.**

ໃນແຕ່ລະບົດຮຽນ ວິຊາ ວິທະຍາສາດ ແລະ ສິ່ງແວດລ້ອມຂັ້ນ ປ 4 ແມ່ນມີໜຶ່ງເກນປະເມີນ.

ເກນປະເມີນແບບຣູບຣິກສາມາດເບິ່ງໄດ້ໃນພາກ II ຂອງເນື້ອໃນບົດສອນ.

ໃນຕອນຕົ້ນຂອງປີ ໃຫ້ແບ່ງກຸ່ມນັກຮຽນອອກເປັນສອງກຸ່ມປະເມີນຄື: ກຸ່ມ 1 ແລະ ກຸ່ມ 2 .

ມີ 4 ບົດຮຽນ ວິທະຍາສາດ ແລະ ສິ່ງແວດລ້ອມທີ່ຈະໄດ້ສອນໃນໜຶ່ງເດືອນ. ກຸ່ມ 1 ຈະໄດ້ປະເມີນໃນ

ບົດຮຽນທີ 1 ແລະ 3 ຂອງພາກ ແລະ ກຸ່ມ 2 ຈະໄດ້ປະເມີນໃນບົດຮຽນທີ 2 ແລະ 4 ໃນເດືອນນັ້ນໆ.

ໃຫ້ປະຕິບັດຕາມຄໍາແນະນໍາໃນການຄິດໄລ່ຄະແນນຈາກການປະເມີນເປັນຄະແນນຣຸກຣິກ

ແລ້ວມາປ່ຽນເປັນຄະແນນສ່ວນ 10 ເຊິ່ງຈະຊ່ວຍໃຫ້ນັກສຶກສາ ສາມາດຄິດໄລ່ມາເປັນຄະແນນປະຈໍາ

ເດືອນ.

**ຕົວຢ່າງ: ການປະເມີນເພື່ອສະຫຼຸບຜົນການຮຽນ**

ໃຫ້ນັກສຶກສາອ່ານຂໍ້ຄວາມລຸ່ມແລ້ວ ແລະ ສຶກສາເກນການປະເມີນໃຫ້ຄະແນນ ແລ້ວໃຫ້ຄະແນນຕາມເກນທີ່ກຳນົດໄວ້ໃນປຶ້ມຄູ່ມື ເມື່ອໃຫ້ຄະແນນຣູບຣິກແລ້ວປ່ຽນເປັນຄະແນນສ່ວນ 10.

|  |  |
| --- | --- |
| ເດືອນ ກັນຍາ | |
| ອາທີດ 1 - ບົດທີ 1 | |
|  | |
| ຄະແນນຣູບຣິກ: | / 10 |

|  |  |
| --- | --- |
| ເດືອນ ກັນຍາ | |
| ອາທີດ 3 - ບົດທີ 3 | |
| ນັກຮຽນອະທິບາຍວ່າ ໃນຂະນະທີ່ລາວສະແດງບົດບາດ  ໃນເວລາທີ່ພວກເຮົາຂ້າມຖະໜົນ ເຮົາຄວນຂ້າມຢູ່ບ່ອນ  ທີ່ໃຫ້ຂ້າມເພື່ອໃຫ້ລົດຮູ້ວ່າ ພວກເຂົາຄວນຢຸດລົດ. ຖ້າບໍ່  ມີບ່ອນໃດພິເສດເພື່ອໃຫ້ໄດ້ຂ້າມທາງພວກເຮົາຄວນ  ຊອກຫາບ່ອນໃດບ່ອນໜຶ່ງ ເພື່ອໃຫ້ເຫັນລົດແລ່ນ ແລະ  ລົດທີ່ກຳລັງແລ່ນຢູ່ນັ້ນສາມາດເຫັນພວກເຮົາ. ໃນເວລາທີ່  ພວດເຮົາຂ້າມທາງ ພວກເຮົາຄວນຢຸດຢູ່ບ່ອນທາງຍ່າງ  ແລະ ປ່ອຍໃຫ້ມີຊ່ອງວ່າງລະຫວ່າງທາງຍ່າງ ແລະ ຖະໜົນ  ເພາະວ່າ ລົດທີ່ກຳລັງແລ່ນນັ້ນອາດຈະແລ່ນໃກ້ໆກັບ  ເສັ້ນທາງຍ່າງ. ກ່ອນຂ້າມທາງພວກເຮົາຄວນແນມຊ້າຍ  ແນມຂວາ ເພາະວ່າລົດອາດແລ່ນມາທັງສອງເສັ້ນທາງ.  ພວກເຮົາຄວນຟັງສຽງລົດ ໃນເວລາທີ່ພວກເຮົາແນມເຫັນວ່າລົດແລ່ນມາໃນທິດທາງໃດ ຫຼື ບໍ່ມີລົດແລ່ນມັນຈຶີງປອດໄພທີ່ຈະຂ້າມທາງໄປຍັງອີກຝ່າຍໜຶ່ງ. ກ່ອນຂ້າມທາງ. | |
| ຄະແນນຣູບຣິກ: | / 10 |
| ຄະແນນນັກຮຽນ ສຳລັບເດືອນ ກັນຍາ : | |